Nahasapeemapetilon Onesies | TeePublic
Browse › Nahasapeemapetilon › Onesie
Thank You, Come Again! Onesie
Rigel 7-11 Onesie
Barbershop Quartet Onesie
Tags: soccer, anfield, reds, red, liverpool-fc
Livapul FC Onesie
Gigantic Asses Onesie
Rigel 7-11 (Alien Alt) Onesie WhatsApp-groepe vir werk: Die belofte, die gevaar en die wenke - Jou Werk | Solidariteit WêreldJou Werk | Solidariteit Wêreld
Tuis › Algemeen › WhatsApp-groepe vir werk: Die belofte, die gevaar en die wenke
WhatsApp-groepe vir werk: Die belofte, die gevaar en die wenke
Die meeste van ons kan getuig dat ons deel is van verskeie WhatsApp-groepe. Sommige daarvan is sosiaal van aard en dikwels onbeduidend, sommige hou verband met belange en stokperdjies, en ʼn toenemende aantal hou verband met werk.
Krisisbestuur, vinnige reaksietye en kitsberaadslaging is dikwels noodsaaklik in die moderne werkplek en veral in sekere professies, daarom die noodsaaklikheid vir onmiddellike kommunikasie en platforms soos WhatsApp.
WhatsApp-groepe vir werkdoeleindes het enorme waarde aangesien hulle ons in staat stel om vinniger te kommunikeer terwyl deurlopende samehang bevorder word, wat belangrik is as spanne oor groot afstande versprei is. In plaas daarvan om tyd te verspil deur via ander minder gesinchroniseerde maniere te kommunikeer en die risiko te loop dat tweedehandse inligting besluitneming verwring, kan inligting in reële tyd en baie meer doeltreffend uitgeruil en besluite geneem word.
Ongelukkig is daar ook ʼn negatiewe sy. En dit geld vir maatskappye sowel as individue.
“Die aanvaarding van sulke boodskapplatforms by die werk stel ernstige probleme aan sakeleiers wat besorg is oor kwessies soos sekuriteit, nakoming en uiteindelik korporatiewe reputasie,” het tegnologiekundige Sean Nolan op LinkedIn geskryf. “Ons glo die volgende groot korporatiewe skandaal kan heel waarskynlik die produk wees van ʼn werkplekboodskapgroep – uitgelekte WhatsApp-boodskappe, ʼn hofdrama en, uiteindelik, hewige boetes en selfs tronkstraf.
Hy illustreer dit by wyse van die voorbeeld van ʼn voormalige beleggingsbankier wat ʼn allemintige boete van £37 000 opgelê is vir die gebruik van WhatsApp om vertroulike kliënte-inligting met mense buite die werk te deel. Daarbenewens het hy sy werk verloor.
Dit mag na ʼn uiterse voorbeeld lyk, maar dit sal waarskynlik nie die laaste een wees nie.
Nolan beklemtoon die feit dat boodskaptoeps soos WhatsApp die kontakte op ʼn verbruiker se slimfoon eerder as ʼn onderneming se gids gebruik en dit lei daartoe dat grense vervaag. “Dit is nie net swak-beoordeelde boodskappe wat die risiko is nie. Een glips en ʼn boodskap bedoel vir iemand binne die organisasie kan by iemand aan die buitekant beland, potensieel met vertroulike data en aanhangsels. Dit is duidelik ʼn nagmerrie in terme van sekuriteit en nakoming, maar daar kan ook ʼn nasleep wees met betrekking tot die reg en reputasies as sensitiewe inligting uitlek. Wat as belangrike intellektuele eiendom in die verkeerde hande beland?
“Persoonlike sekuriteitsflaters – soos om ʼn uitvissingslenter (“phishing”) ten prooi te val – word skielik probleme vir die maatskappy, en is moeilik om op te los.”
Nog ʼn probleem vir werknemers is dat hulle voortdurend op aandag staan aangesien deelname aan WhatsApp-groepe dikwels beskou word as magtiging om tot die span verbind te wees. Baie base verwag dat hulle werknemers te alle ure beskikbaar moet wees om op WhatsApp-boodskappe te reageer. “Suid-Afrikaanse werknemers word gyselaar gehou deur maatskappye se WhatsApp-groepe en veeleisende base wat dreig met dissiplinêre optrede weens onbeantwoorde boodskappe. Base wat boelie hou deelname aan groepgesprekke voor as ʼn manier om ‘spanwerkvaardighede’ te beoordeel vir prestasie-assesserings,” skryf Nivashni Nair in Sunday Times.
Niar wys op die geval van ʼn Durbanse openbare skakelbeampte wat ingelig is dat deelname aan ʼn groep “ononderhandelbaar” was na hy gekla het dat dit van “ʼn platform om werkprojekte te bespreek verander het na ʼn forum waar onprofessionele ‘memes’ gedeel is, kollegas mekaar beledig het en toesighouers personeel berispe het”.
Selfs al het WhatsApp nie bestaan nie, sou heerssugtige basige steeds in staat wees om hulle werknemers te bereik. ʼn Remedie vir die kwale van WhatsApp-groepe is universeel toepaslik en die sleutelwoord is “grense”. Cosmopolitan.co.za het wyse raad oor WhatsApp-etiket:
– Geen WhatsApp-boodskappe na 19:00 nie.
– As jy na 22:00 ʼn meme-grappie wil stuur, moenie.
– As die gesprek net tussen twee persone is, neem dit iewers anders.
– As jy die groep wil verlaat, praat eers met jou baas.
– As jy nie ʼn respons kry nie, moenie kwaad word nie.
Amy Purdon, bydraer tot die tegnologie-webwerf WebAfrica, voeg by dat jy by die doel van die groep moet hou en nie irrelevante inligting oor ander onderwerpe moet deel nie. Moet ook nooit iemand teregwys of griewe lug nie en wanneer die groep sy doel gedien het, sluit dit.
Deur Dr. Eugene Brink Die meeste van ons kan getuig dat ons deel is van verskeie WhatsApp-groepe. Sommige daarvan is sosiaal van aard en dikwels onbeduidend, sommige hou verband met belange en stokperdjies, en ʼn toenemende aantal hou verband met werk. Krisisbestuur, vinnige reaksietye en kitsberaadslaging is dikwels noodsaaklik in ... Lees meer
Waarom die ergste tipe onbekwame bestuurders onder die radar vlieg
Deur Anja van den Berg Navorsers bestudeer al vir baie jare bestuurskap wat ontspoor – of die donker sy van leierskap. “My fokus is egter op die ergste tipe onbekwame bestuurder van almal,” sê Scott Gregory, ʼn kundige in uitvoerende seleksie, ontwikkeling en opleiding. “ʼn Bestuurder wat slegs in naam ... Lees meer
Werknemers se top 9 klagtes oor hulle bestuurders
Deur Anja van den Berg Indien jy een van daardie base is wat versuim om opregte konneksie met jou direkte ondergeskiktes te maak, wees gewaarsku: 91% van werknemers sê kwessies oor kommunikasie kan hulle persepsies oor uitvoerende beamptes negatief beïnvloed, volgens resultate van ʼn onlangse Interact/Harris meningsopname, wat met ongeveer ... Lees meer